Source: http://docplayer.fi/2048552-Warmia-lattialammityksen-teknisen-tietopaketin-sisalto.html
Timestamp: 2017-09-25 13:41:05+00:00
Document Index: 11154137

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

WARMIA-LATTIALÄMMITYKSEN TEKNISEN TIETOPAKETIN SISÄLTÖ - PDF
Download "WARMIA-LATTIALÄMMITYKSEN TEKNISEN TIETOPAKETIN SISÄLTÖ"
1 TEKNINEN OHJE 2014
2 WARMIA-tekniikka 2 WARMIA-LATTIALÄMMITYKSEN TEKNISEN TIETOPAKETIN SISÄLTÖ Perusedellytykset laadukkaalle lattialämmitykselle 3 Lattiarakenteet 3 WARMIA-lattialämmityksen rakentamisen urakkarajat 6 Ennen lämpöputkiston asennusta asiakkaan on huolehdittava 7 Rakennusteknisesti tärkeää lattialämmityksessä 8 Lämpöeristeet 8 Reunanauha ja liikuntasauma 9 Lämpökatko kynnystä vasten 9 Syöttö-, käyttövesi- ja sähkösuojaputkien asennus 10 Betoniverkko 11 Väliseinien ja oviaukkojen merkintä 11 Jakokaapin runkopohjan asennus 11 Warmia jakokaappien tyypit ja mitat 12 Lämpöputkiston asennus 12 Warmia RST-jakotukki 12 Putkiohjauskaari 14 Putkitussuunnitelmat ja niiden merkinnät 14 Yleistä putkesta ja putkituksesta 15 Lämpöputken asennus 15 Paineistus 16 Asennuspöytäkirja 17 Betonilaatan valu ja sen jälkihoito 17 Putkiston täyttö ja ilmaus 17 Säätöautomatiikka 19 Huonetermostaatit ja toimilaitteet 19 Jakotukkipiirien säätäminen 22 Jakotukkien tasapainotussäätö 24 Lämmityspiirikohtainen säätö 26 Jakotukkipiirin virtaaman mittaus 26 Tarkastustoimenpiteet 28 Mahdolliset toimintahäiriöt 29 Termostaatin ja toimilaitteen kytkentä 30
3 3 WARMIA-tekniikka Perusedellytykset laadukkaalle lattialämmitykselle Vesikiertoinen lattialämmitysjärjestelmä on perustekniikaltaan hyvin yksinkertainen ja varmatoiminen. Se on rakennettu laadukkaista tarvikkeista lämmönjakautumis- ja virtausteknisesti tasapainoiseksi. Lattiarakenteen on oltava tukeva ja hyvin lämpöä johtava kokonaisuus. Laadukas lopputuote syntyy seuraavien perusedellytysten myötä: Oleellisinta on, että lattialämmitysputki tulee betoniin. Joko putket valetaan betonilaattaan tai levyrakenteisissa lattioissa uraan, joka täytetään betonilla tai vastaavalla. Tällöin lämmönjohtuminen putkesta lattiarakenteisiin on ylivoimaisesti parasta. Putki on turvallisesti sidottuna kiinteään massaan, jolloin sen pitkään (yli 100 vuotta) käyttöikään voidaan luottaa. Valun sisällä putki ei pääse elämään sekä se on huoltovapaa. Lattialämmitys toimii äänettömästi. Kun käytössä on spiraaliputkitus sekä virtausteknisiltä ominaisuuksiltaan kohteeseen sopivin putkikoko. Spiraaliputkituksella saadaan putket joustavasti jopa 75 mm:n välein esim. kohteisiin, joissa on isot ikkunat ja oviaukot. Useassa kohteessa paras putkiväli on 150 mm, joka helppo ja turvallinen rakentaa. Tällöin ei tarvitse tehdä putken lommahtamiselle altistavia 180 asteen taivutuksia kuin ainoastaan keski-alueen käännöskohdassa. Putkea on helppo asentaa niin tiheään kuin se lämmönluovutuksen ja virtaustekniikan kannalta on järkevää. Laadukkaat rakennuskomponentit: Warmian käyttämä muoviputkilaatu on nykyaikaista lattialämmitykseen tarkoitettua, happidiffuusiosuojattua 5-kerros Midi -komposiitti polyeteeni -lämpöputkea. Lämmönjakoventtiilistö, RST- jakotukki, on tiivis ja selkeä kokonaisuus, jossa venttiili -yksiköillä on riittävän laaja säätöalue. Näin eri piirit voidaan tasapainottaa lämmön tuoton suhteen. Huonetermostaatti on mikroprosessoriohjattu. Se toimii veden virtausta kuristaen eikä katkoen on/off-asennoilla, kuten mekaaniset huonetermostaatit. Elektroninen termostaatti toimii äänettömästi. Lattiarakenteet Periaatteessa lattialämmitys voidaan asentaa kaikkiin lattiarakenteisiin. Päämääränä on saada aikaan mahdollisimman yhtenäinen, kiinteistä rakenteista irti oleva, uiva laatta. Ihanteellinen lattiarakenne on betonia, mutta remonttilaastilla tai vastaavilla toteutetut levyrakenteet ovat myös toimiva vaihtoehto. Tavanomaisimmat lattiarakenteet pientaloissa:
4 WARMIA-tekniikka 4 Alapohja: Maavarainen betonilaatta, korkeus mm. Betoninen peruslaatta tai kantava ontelolaatta ja tämän päälle lämpöeriste sekä uiva betoninen pintalaatta, korkeus mm. Lattialämmityksessä ei tarvita normaalia suurempia eristepaksuuksia, koska lattia on vain muutaman asteen huonelämpötilaa korkeampi. Rakenteita suunniteltaessa on kuitenkin tärkeää ottaa huomioon lattialämmitys. Eristeet tulee myös asentaa huolellisesti. Käytettäessä mm:n betonilaattaa pysyy sisälämpötila melko hyvin vakiona rajuissakin ulkolämpötilan muutoksissa. Mikäli kantavuuden takia joudutaan käyttämään paksumpaa valua, reagoi lämmitys hitaammin ulkolämpötilan muutoksiin. Tällöin peruslaatallinen alapohjarakenne on suositeltavampi ratkaisu. Välipohja: Ontelolaatta, liittolaatta tai vastaava betoninen kantava rakenne, jonka päälle tulee vähintään 25 mm EPS- tai vastaava eriste ja sen päälle uiva betoninen pintalaatta, mm tai kipsivalumassa 30 50mm. Lämpöeristeelle ja pintavalulle on kaikissa tapauksissa samat vaatimukset.
5 5 WARMIA-tekniikka Lattialaatan lujuuden takia on sähkö- ja käyttöveden suojaputket asennettava lämpöeristeeseen tehtyyn kouruun. Näiden vedot on suunniteltava siten, ettei ne mene ristikkäin eivätkä nouse niin ylös, että pintalaatta jää liian ohueksi. Tällöin päälle tulevalle lämpöputkistolle ei jää enää perustaksi riittävän tukevaa betonilaattaa. Samoin ns. kuivakaivojen käytön yhteydessä, esim. saunassa on pesuhuoneen lattiakaivo asennettava niin syvälle (käytettävä korotusrengasta), ettei kuivakaivon yhdysputki jää nostamaan lämpöputkia ja ohenna siten pintalaattaa. Puuvälipohja, jonka päällä kipsilevyrakenteinen kiinteä levypakettikokonaisuus. Tyypillinen kohde, joka toteutetaan puuvälipohjalla, on omakotitalon yläkerta. Tällöin rakennetaan kolmen kipsilevyn avulla noin mm paksu tiivis massiivinen lattialaatta, johon on upotettu lattialämmitysputkisto betonin / remonttilaastin avulla. Lämpö saadaan johtumaan putkesta betoniin verrattavalla tavalla ja tiivis lattiarakenne jakaa sen tasaisesti.
6 WARMIA-tekniikka 6 Warmia käyttää 12 x 2 mm:n lämpöputkea tukevamman rakenteen saavuttamiseksi. Tämä edellyttää ainakin suikalekerroksessa käytettävän 15 mm:n kipsilevyä, jotta putki ja kiinnike saadaan lujasti betoniin / remonttilaastiin. Warmia suosittelee 15 mm kipsilevyjen käyttöä 13 mm:n sijasta. Pohjalevynä tämä antaa tukevamman pidon putkikiinnikkeen naulalle, on kosteissa rakennusolosuhteissa kestävämpi ja antaa lattialle massiivisuutta. Kattokannattimien päälle tulee vähintään 50 %:n harvalaudoitus ja tämän päälle ruuvikiinnitteisesti 15 mm:n kipsilevy, leveys 1200 mm. Vielä tukevampi pohja saadaan kahdella 13 mm:n levyllä. Lämpöeriste laitetaan kattokannattimien väliin. Vaihtoehtoisesti harvalaudoituksen ja alimman kipsilevyn tilalla voidaan käyttää pontattua 22mm:n lattialastulevyä, johon on helppo kiinnittää lämpöputki naulakiinnikkeellä. Syöttöputkea asennettaessa on huomioitava putken kiinnityksessä käytettävien naulakiinnikkeiden naulojen pituus. Syöttöputken tulee olla riittävästi irti levyn alapinnasta. Kun pohja on valmis, lämpöputkiasentaja hoitaa putken kiinnityksen lattiaan suunnitelman mukaisesti. Tämän jälkeen kiinnitetään ruuveilla putkien väliin tulevat suikaleet. Ne tehdään 15 mm:n kipsilevystä, kahdella eri leveydellä: 150 mm:n putkiväli täytetään 100 mm:n suikaleilla ja 225 mm:n putkiväliin leikataan 180 mm:n suikaleet. Seiniä kiertämään tulee 50 mm leveä kaista. Kipsilevysuikaleet kiinnitetään kipsilevyruuveilla. Ura, jossa putket ovat, on leveydeltään mm. Se täytetään esimerkiksi massalla, jossa puolet on remonttilaastia ja puolet puhallus- tai muuraushiekkaa. Näin saadaan tiukka levypakettikokonaisuus. Mikäli lattian pintamateriaaliksi tulee muovimatto, laatta tai laminaatti, asennetaan pintaan vielä 9 13 mm erikoiskova (EK) kipsilevy remonttilaastilla kiinnittäen. Jos taas pinnoitteena on parketti tai vastaava, voidaan päällimmäinen kipsilevy jättää pois. WARMIA-lattialämmityksen rakentamisen urakkarajat Warmia-urakka Edustajan kanssa sovitaan urakka tapauskohtaisesti. Yleensä Warmia-lattialämmitys asennettuna sisältää: suunnittelun eli lämpötekniset laskelmat sekä putkituskuvat lattialämmitysputkiston tarvikkeineen sekä niiden asennuksen paineistuksen eli putkiston tiiviyden tarkastuksen paineilmalla loppusäädön sekä käyttöopastuksen Mikäli asiakas hoitaa asennuksen itse, on Warmia-edustajan tai valtuutetun asentajan suoritettava lopputarkastus työmaalla. Lopputarkastuksen yhteydessä täytetään myös
7 7 WARMIA-tekniikka takuun ehtona oleva Warmia-lattialämmitysjärjestelmän asennuspöytäkirja. Asiakkaan täytyy valokuvata kukin putkipiiri sekä jakotukit ja liittää valokuvat asennuspöytäkirjaan. Rakennusurakka (RU) Rakennusurakkaan kuuluvat asennuksen valmistelun rakennustekniset työt, kuten lämpöeristeiden, reunanauhan ja betoniverkon asennus. Tähän kuuluvat myös jakotukkitelineiden valmistus tai jakokaappien pohjien asennus. Rakennustöiden edetessä on jakotukki suojattava, jotta se säilyy puhtaana. Putkiurakka (PU) Putkiurakkaan kuuluvat putkikytkennät lämmönjakohuoneessa sekä syöttöputkien asennus jakotukeille. Järjestelmän täyttö vedellä sekä ilmaus- ja säätöyksikön asennus kuuluvat myös putkiurakkaan. Sähköurakka (SU) Sähköurakointiin kuuluvat lattialämmityksen huonetermostaattien johdotus ja kytkentä sekä säätöautomatiikan sähköistäminen. Huonetermostaateista on tärkeää informoida myös sähkösuunnittelijaa Ennen lämpöputkiston asennusta asiakkaan on huolehdittava 1. Lämpöeristeet ja raudoitusverkko on asennettu. 2. Muoviset jakotukin syöttöputket on asennettu lämpöeristeessä olevaan uraan raudoitusverkon alle, jos ne on tilattu ja toimitettu etukäteen. 3. Reunanauha on asennettu lämpöeristeiden yhteydessä (jos ne kuuluvat toimitukseen). 4. Väliseinien ja ovien kohdat on merkitty piirtämällä. 5. Kantaviin seiniin on tehty reiät mahdollisille putkien läpivienneille. 6. Jakotukin kiinnityskehikko on valmis tai jakokaapin pohja on asennettu ohjeen mukaisesti (jos sisältyy toimitukseen). 7. Pesuhuoneen lattiakaivo on asennettu tarpeeksi syvälle (jos kaivoon tulee kuivakaivon yhdysputkia). Jakotukin rakennusaikainen kiinnitysteline Jos ei ole olemassa vielä seinää, johon jakotukki kiinnitetään, on sille tehtävä esimerkiksi kuvan mukainen tukeva teline. Siinä on oltava kaksi poikittaista lautaa (22 x 100), joista toisen yläpinnan korkeus lämpöeristeestä on 700 mm ja toisen 400 mm. Levytaustaa käytettäessä on yläreunan oltava lämpöeristeestä 700 mm:n päässä ja alareunan 300 mm:n. Jakotukin tukirautojen ylemmän ja alemman kiinnitysruuvin korkeusero on 315 mm.
8 WARMIA-tekniikka 8 Ilmoita välittömästi mahdollisista rakennemuutoksista Warmia-edustajalle! Rakennusteknisesti tärkeää lattialämmityksessä Lämpöeristeet Lattialämmitykselle riittävät normaalit eristepaksuudet. Maavaraisessa betonilaatassa käytetään eteläisessä Suomessa 2 x 50 mm EPS-R -levyä ja muualla Suomessa lisäksi yksi levy reunakaistalle ulkoseiniä kiertäen. Eristyskyvyltään vastaava polyuretaanilevy sopii erinomaisesti myös tukevuutensa ansiosta. 100 mm:n eristepaksuus pitää rakentaa esim. 2 x 50 mm:n levyistä. Saumat on asennettava limittäin. Tällöin on helppo valmistaa kourut jakotukin mahdollisille syöttöputkille, käyttövedelle sekä sähkösuojaputkille. Näiden urien päälle on hyvä levittää vielä rakennusmuovi, jolloin pintalaatta saadaan mahdollisimman tasavahvaksi eikä sille pääse syntymään valumakiinnikkeitä mahdolliseen pohjalaattaan tai ontelopalkkiin. Välipohjarakenteissakin on käytettävä vähintään 25 mm:n lämpöeristekerrosta erottamaan pintalaatta betonivälipohjasta. Päälle on hyvä levittää lisäksi rakennusmuovi. Näin saadaan uiva, kiinteistä rakenteista irti oleva pintalaatta. Välissä oleva lämpöeriste toimii myös tehokkaana runkoäänten katkaisijana, syntyy desibelilattia.
9 9 WARMIA-tekniikka Reunanauha ja liikuntasauma Betoni kutistuu kuivuessaan. Koska päämääränä on saada mahdollisimman ehjä, kaikista kiinteistä rakenteista irti oleva pintalaatta, käytetään joustavaa, umpisolumuovista valmistettua reunanauhaa tarpeellisissa kohdissa. Tämä antaa sopivan jouston esimerkiksi etukäteen rakennettujen sisäseinien, takan jalustan, pylväiden jne. suhteen. Ne eivät murra laattaa rikki.. Reunanauha asennetaan päällimmäisellä eristelevyllä seinää vasten painaen. Siinä oleva muovilipuke tulee kuvan mukaisesti eristelevyn päälle. Se estää betonimassassa olevan kosteuden ja hienoaineksen valumisen eristeen ja seinän väliin. Se myös hidastaa betonin kuivumista ja näin vahvistaa betonia. Mitä hitaampi on betonin pintakuivuminen, sitä suorempi laatasta tulee. Tämä betonilaatan käyristyminen eli sen nouseminen kuivuessaan reunoiltaan sekä etenkin nurkista on kiusallinen lattian tukevuuden kannalta. Hidas kovettumisprosessi auttaa tässä, ja hyväksi on havaittu myös erillisen pintaverkon (noin 1 m²) käyttö putkiston päällä ainakin isojen huoneiden kulmissa. Reunanauha toimii myös lämpö- ja äänikatkona seinän ja lattialaatan välillä. Sen käyttö onkin hyvin tärkeää esimerkiksi kerrostaloissa runkoäänten eliminoimiseksi. Hyvin tehty lattialämmitystalo on myös äänetön. Mikäli kantavan laatan päällä on muuratut väliseinät, esim. Siporex-talot, lienee paras tehdä kunkin huoneen lattia erillisenä pintalaattana eli oviaukkoihin tulee liikuntasauma. Tämä voidaan tehdä niin, että betoniverkko katkaistaan tässä oviaukossa ja betonilaattaan vedetään loppuhionnan yhteydessä pintahaava. Jos laatta kuivuessaan murtuu, se murtuu tässä tapauksessa hallitusti oviaukossa. Koska lämpöputkien päälle asennetaan suojaputket, on ne vapautettu noin 30 cm:n matkalta, eikä niihin tällöin kohdistu pistemäistä rasitusta laattojen mahdollisesti liikkuessa. Oikeiden liikuntasaumojen tarpeellisuuden määrittelee rakennesuunnittelija. Niiden tehtävä on estää lattialaatan hallitsematon murtuminen kuivumisvaiheen aikana sekä myöhemmin tapahtuvan lämpölaajenemisen vuoksi. Liikuntasauman yli menevän lämpöputken päälle asennetaan suojaputki, noin 300 mm, jolloin putki on vapautettu laattojen mahdollisen elämisen suhteen. Lämpökatko kynnystä vasten Autotalleissa ja muissa vastaavissa rakennuksissa, joissa ulos ulottuva kynnys ja sisälattia valetaan perinteisesti kiinni toisiinsa, syntyy tehokas kylmäsilta. Tällöin jo
10 WARMIA-tekniikka 10 lämpötaloudellisestikin ajatellen olisi viisasta katkaista tämä lämpövuoto. Lisäksi tällainen kohta on arka lämpöputken jäätymiselle erityisesti, jos piiri on vielä kesän jäljiltä suljettuna ja syyspakkanen yllättää. Tämän estämiseksi kylmän ja lämpimän betonilaatan, kynnyksen ja lattian, väliin on asennettava lämpökatko. Tähän soveltuu hyvin esimerkiksi Warmia- reunanauha. Ilmanvaihtoventtiilin sijoitus Raitisilmaventtiiliä ei tulisi sijoittaa liian lähelle lattiapintaa tilassa, jossa on lattialämmitys. Venttiili pyritään sijoittamaan mahdollisimman lähelle kattoa tai vähintään 2m korkeuteen. Jos venttiili kuitenkin sijoitetaan lähelle lattiaa, se on suljettava tai tukittava talven ajaksi. Syöttö-, käyttövesi- ja sähkösuojaputkien asennus Kaikki suojaputket, joiden halkaisija on yli 15 mm, pitäisi upottaa lämpöeristeisiin koverrettaviin uriin, jotta pintalaatta jäisi tasavahvaksi ja lämpöputket eivät nousisi liian pintaan valussa. Niiden pitää olla tukevasti ehjässä betonissa. Suojaputkilinjat tulisi suunnitella harkiten, jotta risteäviltä linjoilta vältytään. Mahdollisissa risteyskohdissa on tehtävä putkien upotus lämpöeristeeseen huolellisesti. Tällaisen suojaputkiuran päälle on hyvä levittää vielä suojamuovi ennen betoniverkkojen asennusta. Se tasaa epäjatkuvuuskohtien syntymistä laatan paksuuteen. Levylattia-asennuksessa on huomioitava putken kiinnityksessä käytettävien naulakiinnikkeiden naulojen pituus. Syöttöputken on oltava riittävän etäällä levyn alapinnasta. Muovinen syöttöputki jakotukille vaimentaa tehokkaasti pumppuäänen. Jakotukin syötön suojaputken halkaisija on 28 mm, 35 mm tai 50 mm. Käyttöveden suojaputkien ulkohalkaisija on 28 mm. Putkien pintaan nousuissa käytetään putkiohjauskaaria vapauttamaan taivutuskulman aiheuttaman jännityksen. Syöttöputkien päät on oltava tulpattuina tai teipattuina kytkemiseen asti, jotta ne pysyvät puhtaina.
11 11 WARMIA-tekniikka Betoniverkko Betoniverkon tehtävä on pitää lattialaatta mahdollisimman ehjänä ja estää siihen mahdollisesti syntyvien halkeamien leviäminen. Samoin pohjan mahdollisesti pettäessä sen on estettävä pystysuuntainen laatan vajoaminen. Oikein raudoitetussa betonilaatassa lämpöputki pysyy turvallisesti ilman ulkoisia rasituksia. 150 mm lankavälin betoniverkko toimii parhaiten Warmia-lattialämmityksen putkituksen kiinnitysalustana, koska tavanomaisimmat putkivälit ovat 75, 150, 225 ja 300 mm. Paras lopputulos saavutetaan Warmia-putkikiinnikkeillä ja niitä käytettäessä ovat sopivimmat betoniverkot joko 4 mm, 5 mm tai 6 mm:n langasta. Rakennesuunnittelija määrittelee verkon langan paksuuden. 3 mm:n verkko on liian heiveröinen tukevaksi putkien kiinnitysalustaksi. Samoin myös muut rullaverkot ovat liian heikkoja. Ainoastaan levyverkko on riittävän suora. Verkkojen oikea asennus helpottaa huomattavasti lämpöputkien kiinnitystä suunnitelman mukaisesti. Tämä työ tulisi tehdä huolellisesti ohjeen mukaisesti. Verkon uloimman langan tulee olla mm ulkoseinästä, jotta uloin lämmitysputki saadaan asennettua riittävän lähelle kylmää seinää. Lämpöputkien suuntaisten lankojen tulisi olla päällekkäin. Verkkojen pitäisi olla lujuusteknisistä syistä runsaan silmävälin päällekkäin. Poikkilangat saisivat olla noin 30 mm limittäin. Väliseinien ja oviaukkojen merkintä Väliseinät piirretään tussikynällä tai väriliidulla näkyviin lämpöeristeeseen. Samoin merkitään oviaukot, takkapohjat, portaiden tartunnat ja muutkin kohteet, joihin putkitusta ei tule. Tällä varmistetaan lämpöputkien oikea asennus. Jakokaapin runkopohjan asennus Jos jakotukki tulee seinärakenteeseen upotettavaan kaappiin, irrotetaan siitä kehys ja ovi, jotka pakataan takaisin laatikkoon odottamaan rakennuksen loppuvaihetta. Huolellinen säilyttäminen palkitsee siistillä lopputuloksella. Jakokaapin runko kiinnitetään tukevasti oikealle paikalleen koolausten väliin tai jos väliseinät tehdään myöhemmin, tulee runko kiinnittää esimerkiksi kattoon kiinnitettävien tukien avulla. (katso ohje sivulla 8). Runkopohjassa on säädettävät jalat, ja ne helpottavat ja tukevoittavat huomattavasti asennusta. Runkopohjan ylätason korkeus valmiista lattiasta on oltava vähintään 750 mm. Jos jakokaappi tulee komeroon, on asennuskorkeutta lisättävä noin 200 mm, kaapiston sokkelikorkeuden verran. Pinta-asennuskaappi tulee sisustuksen loppuvaiheessa jakotukkirakennelman päälle. Sen syvyysmitta on 140 mm.
12 WARMIA-tekniikka 12 Warmia jakokaappien tyypit ja mitat Seinään upotettavat mallit leveys korkeus syvyys WJK WJK Pinta-asennettavat jakokaapit WJK-610 P WJK-910 P Lämpöputkiston asennus Lattialämmitysputkia asennettaessa lämpötilan pitää olla yli 0 o C. Warmia RST-jakotukki Jakotukki on oltava asennettuna ennen lämpöputkien levitystä. Putken pää kiinnitetään jakotukkiin ennen asennuksen aloittamista, ja kun piiri on valmis, putken toisen pään liitäntä jakotukkiin suoritetaan taas välittömästi. Näin varmistetaan, että putkeen ei pääse likaa. Huonejärjestys on merkattava siististi ja pysyvästi jakotukille asennuksen yhteydessä. Warmia suunnitelmasta löytyvä projektinumero (W07xxxx) on merkittävä jakotukkiin myös asennuksen yhteydessä.
13 13 WARMIA-tekniikka Warmia RST-jakotukissa vuotoriskit on minimoitu. Sen vuoksi jakotukki toimitetaan määrämittaisena ilman lohkojen välisiä liitoksia. Jakotukin sulku- ja säätöventtiilien liitoksissa käytetään EPDM-tiivistystä. Tämä nopeuttaa asennusta ja vähentää osaltaan vuotoriskiä. Jakotukit toimitetaan joko R20 eli ¾ :n tai R25 eli 1 :n päätysarjalla sekä vastaavien kokoisilla linjasäätöventtiileillä. Valinnan ratkaisee jakotukkipiirin kokonaisvirtaama, jota rakennuskohteesta tehdyt laskelmat edellyttävät. Nämä kytketään jakotukkiin EPDMtiivisteisillä väliholkeilla perinteisesti pakkaamalla. Sulkuventtiilit tulevat alempaan jakotukkiin ja myös mahdolliset termostaatin toimilaitteet kytketään näihin. Alempaan jakotukkiin tulee myös koko jakotukkipiirin sulkuventtiilinä toimiva palloventtiili siipikahvoilla. Säätöventtiilit tulevat ylempään jakotukkiin, jolloin säätöoperaation suorittamiselle on riittävästi tilaa. Venttiilien säätöalue on erittäin laaja, 38 l/h 888 l/h. Tämä takaa sen, että oikea piirikohtainen virtaama saadaan aina kohteesta riippumatta. Ylempään jakotukkiin tulee koko piirin linjasäätöventtiili, TA TBV-C, varustettu mittayhteillä. Sillä tasapainotetaan eri jakotukkipiirien virtaamat laskelmien mukaisiksi. Lämpöputkipiirien yhteet ovat R20 eli ¾ vakiokierteellä varustettuja. Tämä helpottaa mahdollisten lisävarusteiden kytkemistä jakotukkiin. Muoviputkiliittimet tiivistyvät O-renkaalla jakotukkiin ja putken päälle tulee kiristäväksi osaksi katkaistu helmiliitin, joten liitos voidaan purkaa ja kiristää uudelleen osia vaihtamatta. Liitoksen tiiveyden takeeksi on tukiholkissa vielä EPDM-rengas, joka tulee putken sisään. Putken katkaisu on suoritettava terävästi ja ilman jäysteitä, joten muoviputkileikkuri on ainoa sallittu työväline tähän. Jakotukit kytketään toisiinsa kiinnitysraudoilla. Ne taas puolestaan kiinnitetään jakokaapin pohjarungossa oleviin kiskoihin tai jos ei ole jakokaappia, ne kiinnitetään seinään tai jakotukkitelineeseen. Warmia-kaapeissa on pystysuuntaiset kiskot, jolloin jakotukin korkeutta voidaan säätää. Tämä helpottaa huomattavasti asennusvaihetta, varsinkin pintakaappia jälkiasennettaessa. Ylemmän ja alemman kiinnitysruuvin korkeusero on 315 mm.
14 WARMIA-tekniikka 14 Jakotukki voidaan koota oikea- tai vasenkätiseksi. Syöttöputket nostetaan tukille siitä kulmasta, mistä niillä tullaan tukille. Pii-rien lukumää-rä Warmia jakotukkien (WJT) pituudet sekä niille sopivat jakokaapit (WJK) Päätysarjan R25 pituus pakattuna, kulma-liittimillä RST-rungon pituus mm Koko RST-jakotukin pituus mm R25 päätysarjalla Sopiva uppokaappi RSTjakotukille WJK Sopiva pinta-kaappi RST-jakotukille P P P P P P P P P P P P Putkiohjauskaari Kaikissa Warmia-lämpöputkien pintaan nousuissa on käytettävä putkiohjauskaaria. Ne poistavat putken jännityksen, putki jää vapaaksi sekä asennustyön lopputulos siistiksi. Putkitussuunnitelmat ja niiden merkinnät Warmia-toimitukseen kuuluu aina lattialämmityssuunnitelma laskelmineen. Siitä selviävät jakotukkien paikat, niiden koko ja piirijako sekä putkien asennusvälit ja piirien pituudet. Esimerkkikuva putkitussuunnitelmasta.
15 15 WARMIA-tekniikka JT-1 tarkoittaa jakotukki 1 tyyppiä WJT-7 eli seitsemälle piirille ja se tulee Warmiajakokaappiin, WJK-610, leveydeltään 610 mm. Jakokaappi on sijoitettu eteisen naulakkoseinälle. MH1:ssä on yksi putkipiiri ja sillä muodostetaan ensiksi ns. reuna-alue 150 mm:n välein 6 putkea. Tämän jälkeen sillä täytetään huoneen keskiosa 225 mm:n putkivälein 10 rinnakkain. Piirin kokonaispituus on 78 metriä. Huoneeseen tulee termostaatti (TS 1.1). WC, TK ja ETEINEN muodostavat yhden piirin ja siinä putkitetaan ensiksi WC sekä TK 150 mm:n putkivälillä. Tämän jälkeen täytetään eteinen 225 mm:n putkivälillä. Tuulikaappiin tulee 10 putkea rinnakkain. Piirin kokonaispituus on 65 m. WC-istuimen alle putkitusta ei ole tehty, mutta useasta kohdasta alitetaan kevyt väliseinä. Yleistä putkesta ja putkituksesta Warmia-lämpöputki on happidiffuusiosuojattu, mikä tarkoittaa, että ilman happi ei pääse veteen ruostuttamaan piirissä olevia teräsosia kuten putkistoja, varaajaa eikä lämmityskattilaa. Happidiffuusiokalvon päällä on vielä polyeteeni kerros, joka on UVsuojattu. Diffuusiosuojakerros on putken keskellä, joten sen altistuminen vaurioille on minimoitu. Warmian käyttämä putki on hyvin taipuisaa. Putken pienin sallittu taivutushalkaisija on 10 x putken ulkohalkaisija eli noin 15 cm. Jyrkempään taivutettaessa on vaarana, että putki lommahtaa ja se tukkii virtauksen. Vaurioitunutta putkea ei saa jättää lattiaan, vaan koko piiri on uusittava. Warmia-lattialämmitysputkisto suunnitellaan ja asennetaan aina spiraalimaisesti. Lämmöntarpeeltaan vaativimpaan paikkaan mennään ensin lämpimimmällä vedellä ja tehdään ns. reuna-alue. Puukiukaiden, takkojen ja leivinuunien alle ei putkia asenneta. Nämä kohdat on selvitettävä suunnitelman tekijälle sekä lattialämmitysputkiston asentajalle. Väliseinien sekä WC-istuimen alle ei myöskään asenneta normaalisti putkia, mutta ne on silti viisainta kiinnittää betonilaattaan liimamassalla. Mikäli putkituksella joudutaan tekemään väliseinän alitus, on siitä otettava tarkka mitoitus, jotta voidaan välttää putken vaurioittuminen alajuoksua kiinnitettäessä. Kun putkella mennään lattian liikuntasauman yli tai kantavan seinän läpi, on putki näissä kohdissa vapautettava. Lämpöputki asennetaan 30 cm pituudelta noin 10 mm itseään suurempaan suojaputkeen, jolloin rakenteet voivat elää rasittamatta lämpöputkea. Yleensä jakotukin eteen tulee erittäin tiheä putkitus, vaikka putket pyritäänkin levittämään mahdollisimman leveälle alueelle. Mikäli jakotukin edusta huoneistossa on sellainen, että ylilämmin alue siinä ei ole toivottava, asennetaan osa menoputkista suojaputkeen, jolloin lämmön johtuminen lattiaan heikkenee. Lämpöputken asennus Putkitettavan tilan lämpötilan tulisi olla yli 0 o C. Putkitus tehdään suunnitelman mukaisella jaolla eli putkitiheydellä. Putkia tulee aina parillinen määrä rinnakkain yhteen piiriin. Jos putkijako ei mene tasan, tihennetään sitä ainakin kulmahuoneissa ja pesutiloissa. Muissa tiloissa voidaan putkitusta harventaa siten, että esim. kääntökeskiö tehdään avarammaksi. Piirit kannattaa hahmotella lattiaan etukäteen väriliidulla tai tussikynällä piirtämällä.
16 WARMIA-tekniikka 16 Ensimmäiseksi putki pujotetaan muoviseen ohjauskaareen. Kaaren tarkoitus on vapauttaa putki sen jännityksestä, joka siihen syntyy 90º:en taivutuksesta jakotukin alla. Samoin varmistutaan, että putki ei pääse lommahtamaan tässä taivutuksessa. Tämän jälkeen putket on helppo ryhmitellä ja ne saadaan mahtumaan vaivatta jakokaappiin. Asennus aloitetaan kiinnittämällä putki menopuolen jakotukkiin (ylempi). Kun piiri on valmis, kiinnitetään putki välittömästi paluupuolen jakotukkiin. Näin varmistutaan, että putkeen ei pääse epäpuhtauksia ja että putkipiiri tulee liitetyksi oikeaan venttiiliin. Warmia on kehittänyt uuden, kotimaisen, Suomessa käytettäviin lattiarakenteisiin sopivan muovikiinnikkeen. Kiinnikkeet ovat sopivia käytettäväksi 4 6 mm:n betoniverkkoon ja nostavat ne valua ajatellen riittävän ylös lämpöeristeistä. Niiden kulutus on noin 2 kpl / putkimetri. Vahvemmassa betoniraudoituksessa käytetään putken kiinnitykseen muovisia nippusiteitä. Levyrakenteisissa lattioissa putki kiinnitetään muovisilla naulakiinnikkeillä. Asennustyön päätteeksi varmistutaan, että kaikki piirit ja kohteen projektinumero on merkitty selkeästi ja ymmärrettävästi jakotukilla. Paineistus Warmia-asentaja koeponnistaa järjestelmän asennuksen yhteydessä Putkiston tiiviys tarkastetaan ennen valua. Jäätymisvaaran vuoksi tämä painekoe tehdään aina paineilmalla. Paineistus aloitetaan sulkemalla ala- ja ylätukin päätyventtiilit. Paineletku liitetään jakotukin yhdistettyyn täyttö- ja tyhjennyshanaan. Putkiston koepaineeksi sopiva on 2 3 bar. Koepaine jätetään putkistoon valun ajaksi, koska putki on tällöin vahvempi kestämään valun aikana siihen kohdistuvat rasitukset. Viimeiseksi jakotukki peitetään muovilla tai vastaavalla, jotta se säilyy työmaalla siistinä.
17 17 WARMIA-tekniikka Asennuspöytäkirja Asennuspöytäkirjan asiallinen täyttäminen ja toimittaminen Warmia Oy:lle tai edustajalle on Warmia-takuun hyväksymisen ehto. Siihen tulee asiakas-, rakennuskohde- ja asennustietojen lisäksi tiedot muutoksista tehtyihin suunnitelmiin ja putkitusratkaisuihin sekä poikkeavuudet rakennesuosituksista. Jos putkituksen suorittaa joku muu kuin Warmian valtuuttama asentaja, on piirit valokuvattava ja ne liitetään asennuspöytäkirjaan. Betonilaatan valu ja sen jälkihoito Betonin on oltava luokiteltua ja suosittelemme sen olevan lujuusluokaltaan vähintään K-25. Pumppuvalu on ehdottomasti turvallisin, mutta jos se ei ole mahdollinen, on rakennettava putkituksesta irti olevat kärrytiet. Muita erityisvaatimuksia normaaliin lattiavaluun nähden ei ole. Tärkeää hyvän lopputuloksen kannalta on, että betonilaatasta tulisi mahdollisimman vahva ja suora. Seuraavassa muutama ohje tämän saavuttamiseksi: Betonilaatan kovettumisprosessin perusedellytys on, että se saa olla kosteana. Aikaa tähän vaaditaan vähintään 3 viikkoa. Tähän auttaa esim. se, että valun jälkeisenä päivänä, kun pinta on kovettunut, laatta kastellaan ja peitetään tiiviisti muovilla. Betoni kutistuu kuivuessaan, kun siitä haihtuu vettä. Haihtumisen pitäisi tapahtua laatassa mahdollisimman tasaisesti. Jos se pääsee kuivumaan pinnasta nopeasti, laatta pyrkii kohoamaan varsinkin kulmista. Tähän auttaa myös muovipeite, joka estää laatan pinnan nopean kuivumisen. Toinen keino varsinkin nurkkien nousemista vastaan on asentaa noin 1,5 x 1,5 m betoniverkko putkien päälle. Verkko laatan ylä- ja alapinnassa tekee siitä vahvan taivutuksen suhteen, eikä se pääse nousemaan helposti. Betonilaatan läpikuivumista voi nopeuttaa lattialämmityksen avulla, mutta tämä saa alkaa vasta, kun betoni on riittävän lujaa. Tämä voi tapahtua aikaisintaan 3 viikon kuluttua ja menovesi saa olla korkeintaan +20 C. Suojamuovi on edelleen pidettävä laatan peittona. Putkiston täyttö ja ilmaus Järjestelmän toiminnan kannalta ilmaus on niin tärkeä asia, että pelkästään jakotukin sekä lattialämmitysputkiston huolellinen täyttö ei riitä. Myös syöttöputket ja lämmönlähde kuuluvat tähän kokonaisuuteen. Talviaikana työhön voi ryhtyä vasta, kun on varmistuttu, että vesi ei voi jäätyä putkistossa eli peruslämpö rakenteissa on saatu esim. sähkölämmittimillä niin ylös, ettei vesi pääse jäätymään putkistossa kylmissä lattioissa. Jos on olemassa jäätymisvaara, järjestelmä voidaan täyttää myös pakkasnesteellä, 30 % etyleeniglykolia ja 70 % vettä. Nesteen lämmönluovutuskyky on noin 5 % pienempi, kuin vedellä.
18 WARMIA-tekniikka 18 Täyttö ja ilmaus tapahtuvat seuraavasti: Ensimmäisenä täytetään paluupuolen syöttöputki. Tämän jälkeen täytetään veden oikean kiertosuunnan mukaisesti syöttöputki sekä sen jälkeen piiri kerrallaan. Käytännössä tämä tehdään seuraavasti: 1. Suljetaan jakotukista kaikki muut sulkuventtiilit paitsi paluupuolen sulku syöttöputkeen. Piirien säätöventtiilit voivat jäädä auki. 2. Paluupuolen jakotukin ilmausyhteeseen, R 20, liitetään muoviletku ja johdetaan viemäriin. 3. Käyttövesijärjestelmällä juoksutetaan vettä järjestelmään niin kauan, että ilmakuplat loppuvat. 4. Suljetaan paluupuolen pääventtiili jakotukista; syöttöputki on nyt täytetty. 5. Avataan menopuolen jakotukin sulku, linjasäätöventtiili sekä paluupuolen tukilta ensimmäisen piirin sulkuventtiili, jossa on sininen nuppi. Juoksutetaan vettä kunnes kuplat loppuvat. Ensimmäinen piiri on ilmattu. 6. Suljetaan tämä ensimmäisen piirin venttiili ja avataan seuraavasta piiristä vastaava. Juoksutetaan vettä jne. Näin menetellään piiri toisensa jälkeen. 7. Lopuksi voidaan juoksuttaa vettä vielä jonkin aikaa jakotukin kaikkien piirien venttiilit auki. 8. Ilmausyhde suljetaan, jakotukin paluupuolen sulkuventtiili avataan ja nostetaan järjestelmän esipaine noin 0,4 bar + 0,2 bar kutakin kerrosta kohti. 9. Kiertovesipumppu voidaan käynnistää.
19 19 WARMIA-tekniikka Lämmityksen aloittaminen Sopiva lämpö vedelle lämmitystä aloitettaessa on korkeintaan +20 C ja sitä voidaan nostaa noin viikon kuluttua 1 2 astetta päivittäin arvoon +25 C. Betonilaatan pitää saada kuivua / lämmetä rauhassa. Tutustu ohjeen kohtaan säätöautomatiikka. Säätöautomatiikka Säätöautomatiikan tehtävänä on ohjata lattialämmitysputkistoon oikean lämpöistä vettä. Automatiikka säätää menoveden lämmön ulkolämpötilan perusteella. Säätöyksikkö ohjaa sekoitusventtiiliä avaamalla lämpimämpää vettä putkistoon ulkoilman lämpötilan laskiessa. Säätöautomatiikka ei ole Warmia-tarvike, vaan se kuuluu putkiurakkaan (PU). Sekoitusventtiiliä ohjaavalla säätöautomatiikalla on hyvin keskeinen osuus lämmitysjärjestelmän toiminnan kannalta. Siksi sen on oltava ominaisuuksiltaan juuri lattialämmitykselle sopiva. Tämä edellyttää, että siinä on riittävän loiva säätökäyrä menovedelle. Säätöautomatiikan toiminnan tarkkailua varten on hyvä varustaa jakotukeille lähtevät meno- ja paluuputket tarkoilla lämpömittareilla. Erityyppisissä rakennuksissa nämä menoveden lämpötilat saattavat vaihdella huomattavastikin, mutta karkeat keskiarvot omakotitalolle ovat: Ulkolämpötila C Menoveden lämpötila C Säätöautomatiikan käyttöohjeeseen kannattaa tutustua huolella ja selvittää itselleen sen toiminta. Warmia-edustajat auttavat tässä tarvittaessa. Huonetermostaatit ja toimilaitteet Huonekohtainen termostaatti on lämpötilarajoitin, joka alkaa kuristaa jakotukissa olevan toimilaitteen avulla lämmityspiirin vedenkiertoa, mikäli huoneen lämpötila kohoaa yli asetetun lämpötilan. Näin käy, jos joku ulkopuolinen lämmönlähde, kuten aurinko tai takka antaa huomattavan lisälämmön. Huonetermostaatilla voidaan helposti myös laskea yhden huoneen lämpötilaa suunniteltua alemmaksi. Termostaatti ja toimilaite vaativat 230 V:n jännitteen. Termostaatti on IP30 luokiteltu, joka tarkoittaa että se kestää pieniä kappaleita (yli 2,5mm halkaisijaltaan) mutta ei kosteutta. Tämän vuoksi termostaattia ei saa asentaa kylpyhuoneisiin. Sähkönkulutus on 2 W /toimilaite. Yksi termostaatti pystyy ohjaamaan korkeintaan viittä (5) toimilaitetta.
20 WARMIA-tekniikka 20 Veden kiertäessä eli lämmitysasennossa on toimilaite jännitteellinen. Kun lähestytään rajoituslämpötilaa, elektroninen huonetermostaatti katkaisee sähkövirran toimilaitteelta, jolloin se alkaa sulkeutua ja siten rajoittaa lämmityspiirin vedenvirtausta. Jos toimilaite ei saa sähköä, on venttiili kiinni ja virtaus poikki. Oheinen termostaatin ja toimilaitteen kytkentäohje on toimitettava sähkösuunnittelijalle sekä selvitettävä, mihin huoneisiin termostaatti tulee sekä missä on niiden piirien jakotukki. Termostaatin pohjalevy on yksiosainen saranamalli ja väriltään harmaa. Se toimii myös pinta-asennuksessa. Warmia- toimilaitteen kytkentäjohdon mitta on 90 cm, joten liittimillä varustettu kytkentäkotelo on syytä asentaa joko jakokaappiin tai jos sitä ei ole, lähelle jakotukkia. Jännitteen syöttöön riittää MMJ 2x1,5N, kytkentään voi käyttää myös MMJ 3x1,5 N tai S kaapeleita. Huonetermostaatti asennetaan sisäseinälle noin 150 cm:n korkeudelle paikkaan, johon ei tule häiriölämpöä kuten auringonvalo, takan läheisyys tms. Huonetermostaatti on kaksiosainen: siinä on pohja sekä sen päälle sivusuunnassa vedettävä neljällä kytkentänastalla varustettu termostaattiosa. Harmaa pohjalevy tulee kojerasian kanneksi. Sähkökytkentä vedetään pohjalevyssä olevaan riviliittimeen. Johdotus jakotukin läheisyydessä olevalta jakorasialta tehdään MMJ 3x1,5N-kaapelilla. Levy kiinnitetään ruuveilla tekstit ylöspäin. Pohjalevy avataan painamalla pienen ruuvitaltan kärjellä kohdassa OPEN oleva lukituskieleke sisään. Termostaattiosasta nostetaan säätöpyörä ruuvitaltalla auttaen pois. Varmistetaan, että pienen muoviruuvin nuoli osoittaa suuntaan OPEN, jolloin voidaan termostaatti vetää sivusuunnassa vasemmalle pohjan päälle. Kiinnitys lukitaan kiertämällä muoviruuvi asentoon CLOSE. Säätöpyörän sisällä on lisäksi rajoittimet, joilla voidaan säätää min- ja max- kohtia. Termostaattia asennettaessa tulee välttää väkivaltaa ja kampeamista. Termostaatissa olevat piikit voivat vahingoittua voimaa käytettäessä. Warmian takuu ei korvaa asennusvirheestä johtuvaa vauriota.
21 21 WARMIA-tekniikka Langatonta Alpha-termostaattia käytetään langattoman Alpha-keskusyksikön (6 tai12 piiriä) kanssa. Toimilaitteet kytketään keskusyksikköön ja niitä saa kytkeä enintään neljä yhtä termostaattia kohden. Toimilaitteet asennetaan jakotukin paluupuolelle lattialämmityssuunnitelman mukaisesti ja merkitään (huone/piirin no.). Kiinnitä termostaattien aluslevyt suunnitelmassa määriteltyihin paikkoihin noin 1,5m korkeuteen ja aseta paristot termostaatteihin. Keskusyksikön verkkovirtajohto kytketään pistorasiaan, jolloin vihreä Power-valo ja kaikki kytkettyjen piirien punaiset valot syttyvät. Odota noin 8 minuuttia, jonka aikana kaikki toimilaitteet aktivoituvat kertaalleen, jonka jälkeen punaiset valot sammuvat. Paina 3 sekunnin ajan >SET1..6< nappulaa, jolloin piirin 1 punainen valo alkaa vilkkua. Seuraavan 3 minuutin aikana paina sen termostaatin >SET< nappulaa, joka ohjaa kyseistä piiriä. Yhteyden aktivoituessa piirin 1 punainen valo lopettaa vilkkumisen. Voit joutua painamaan >SET< nappulaa useamman 1-2 sekunnin painalluksen ajan. Paina uudelleen >SET1..6< nappulaa 3 sekunnin ajan ja vapautuksen jälkeen kertapainallus, jolloin piirin 2 punainen valo alkaa vilkkua. Paina vastaavasti piiriä 2 ohjaavan termostaatin >SET< nappulaa, jolloin saadaan aktivoitua tämä yhteys. Vastaavasti 3 piirin asetus vaatii 2kpl >SET1..6< uudelleen painallusta. Näin edetään kunnes kaikki termostaatit ovat linkitetty keskusyksikköön. Kiinnitä termostaatit aluslevyihin ja käännä säätöpyörän alla oleva lukitusnappi CLOSE asentoon. Termostaattien ja yhteyksien testaamiseksi on hyvä kääntää termostaattien säätöpyörä maksimi- asentoon, jolloin kyseinen piiri aktivoituu ja punainen merkkivalo syttyy pienellä viiveellä. Kyseisen piirin toimilaite avautuu noin 3 minuutin sisällä, jolloin toimilaitteen yläosan sininen rengas tulee näkyviin. 12-piirisessä keskusyksikössä asetusnappula on vastaavasti >SET1..12<. Warmia-toimilaite on myös kaksiosainen. Pakkaukseen kuuluu muovinen adapteri, kytkentärengas, joka kierretään käsitiukkuudella ensimmäisenä kyseisen piirin sulkuventtiilin käsisäätönupin tilalle. Itse toimilaite painetaan tämän päälle siten, että kaapelin ulostulon kohta on takapuolella. Mikäli se pitää vielä irrottaa, puristetaan edessä oleva lukituspainike sisään ja nostetaan toimilaite rauhallisesti ylös. Vältä väkivaltaa ja kampeamista. Toimilaite on IP54 luokiteltu mikä tarkoittaa että se kestää pölyä sekä vesiroisketta. Toimilaitteen tilan näkee päällä olevasta nupista. Toimituspakkauksessa nuppi on lukittuna hieman auki-asentoon eli sininen rengas juuri näkyy nupin alareunassa. Ensimmäinen käyttöönotto eli sähköinen kytkentä avaa lukituksen ja venttiili pääsee sulkeutumaan. Kiinni-asennossa eli virtaus suljettuna nupin kuuluu olla noin 1 mm koholla, jolloin näkyy vain valkoinen reuna nupista. Tällöin se on jännitteetön. Mikäli termostaatti antaa jännitteen sähkökytkennän jälkeen eli säätöpyörän asettelu on korkeampi kuin vallitseva lämpötila, pitää tämän tarkastusnupin noin 6 minuutin kuluessa nousta ylös, eli näkyviin tulee sininen rengas. Tämä kertoo, että toimilaite on päästänyt venttiilin avautumaan ja lämpöpiirissä on kierto päällä. Toimilaite lämpenee käytettäessä,
22 WARMIA-tekniikka 22 koska siinä on 2 W:n vastus. (Katso toimilaitteen mukana tuleva toimintaseloste). Käytöstä poistetut termostaatit ja toimilaitteet tulee toimittaa myyjälle. Toimitussopimukseen kuuluvat huonetermostaatit sekä toimilaitteet tulevat Warmiatoimituksena. Muut tarvikkeet sekä asennustyö kuuluvat sähköurakkaan (SU). Lattia-anturilla varustettu termostaatti voidaan asettaa pelkästään lattian läpötilaa mittaavaan tilaan, asettamalla säätönupin alla oleva valintakytkin EXT-tilaan. Tällöin termostaatti ei mittaa huoneen lämpötilaa vaan säätönupin asetus arvo on lattian lämpötila. Mikäli valintakytkin asetetaan arvoihin 1..6 (16-28ast), asetetaan lattialle minimilämpötila ja termostaatti mittaa huoneen lämpötilaa. Kuitenkin asetettua lattian minimilämpötilaa ei aliteta. Warmia sulanapitojakotukki 2" Piirien lukumäärä Päätysarjan pituus pakattuna, 32mm kulma-liittimillä RST-rungon pituus mm Koko RST-jakotukin pituus 32mm päätysarjalla Jakotukkipiirien säätäminen Säädöllä pyritään saamaan jokaiseen piiriin suunnitelman mukainen vesivirtaus (l/h = litraa tunnissa). Tämä tapahtuu piirejä kuristamalla. Warmian lattialämmityssuunnitelmassa näkyvät suoraan nämä säätöarvot. Piirissä tapahtuva painehäviö riippuu piirin pituudesta sekä virtausmäärästä. Lyhyempiä ja pienemmän virtauksen piirejä pitää kuristaa, jotta haluttu lopputulos saavutetaan. Säätöä ei suoriteta putkituksen yhteydessä eikä vielä järjestelmän täyttövaiheessakaan, sillä mahdollisimman vapaa vedenkierto järjestelmässä poistaa ilman piireistä. Kun rakennus alkaa olla valmis asuttavaksi, on syytä tehdä tämä Warmia-urakkaan kuuluva säätötyö. Warmia-edustajan kanssa voi neuvotella tämän työn suorittajasta sekä sopivasta ajankohdasta.
23 23 WARMIA-tekniikka
24 WARMIA-tekniikka 24 Jakotukkien tasapainotussäätö Jakotukin pääventtiilinä menopuolella on linjasäätöventtiili. Seuraavassa esimerkissä JT- 1:n ja JT-2:n painehäviöero on 15 kpa (27 kpa -12 kpa). Tämä ero tulisi tasata eli jakotukkipiirit tulisi tasapainottaa. Linjasäätöventtiileinä Warmia käyttää Danfossin tyyppiä MSV-I varustettuna mittausyhteillä. Kokoja on kaksi johtuen jakotukkien erisuurista kokonaisvirtaamista (litraa/tunti). Raja-arvoiksi linjasäätöventtiileille on laskettu suunnittelussa: DN l/h, riittää noin 6 7 -piiriselle jakotukille. DN l/h, riittää noin piiriselle jakotukille. Uutena linjasäätöventtiilinä Warmia käyttää :n valmistamaa TBV-C venttiiliä, jonka toimintoina ovat virtauksensäätö, virtauksen maksimirajoitus, paine-eron ja virtauksen mittaus ja sulku. Warmia-suunnitelman mukana tulevasta virtauspiirilaskelmasta näkyy suoraan jakotukkien esisäätöarvot, JTV ESISÄÄTÖ. Kunkin jakotukin maksimi aukioloarvo säädetään laskelman mukaiseksi. Esimerkki Danfossin linjasäätöventtiilin säätöasettelusta jakotukille 2 eli JT-2, tämän esisäätö on 2,3. Käännetään säätöpyörä asentoon 2,3 eli ensiksi kaksi täyttä kierrosta kiinnipäin myötäpäivään, ja sitten kohtaan 0.3 eli asetusnokka numeron 3 kohdalle (kuva 7). säätöpyörän keskiöstä poistetaan punainen teippi. Sen alta paljastuu kuusiokoloruuvi, 3 mm venttiilissä DN20 ja 4 mm venttiilissä DN25. pitämällä säätönuppia paikallaan kierretään kuusiokoloavaimella karaa vastapäivään pohjaan asti (kuva 8). Perusasetus on tehty.
25 25 WARMIA-tekniikka Venttiili avataan kiertämällä säätöpyörästä vastapäivään niin, että se nousee ylös. Asetusnokka jää isojen numeroiden kohtaan pystyriville (kuva 9). Asetuksen voi vielä testata kiertämällä venttiiliä kiinni. Asetusnokan pitää pysähtyä säätöarvoon (kuva 7). Muista lopuksi avata venttiili täysin (kuva 9). Jos perussäätöön joudutaan tekemään muutos, pitää siitä ensin poistaa aluksi asetettu esisäätöarvo. Tämä tapahtuu seuraavasti: pidetään säätöpyörää täysin auki eli kohdassa 0 ja käännetään kuusiokoloavaimella säätökaraa myötäpäivään, pohjaan asti. (kuva 10). Näin säätö on poistettu ja nyt voidaan tehdä uusi perusasetus. Esimerkki :n linjasäätöventtiilin säätöasettelusta TBV-C toimitetaan varustettuna punaisella suojahatulla, jota voi käyttää venttiilin sulkemiseen. TBV-C toimitetaan täysin auki asennossa. Kun halutaan esimerkiksi asentoa 5 vastaava paine-ero, asetetaan venttiili seuraavasti: 1. Sijoita esisäätötyökalu, TA nro , venttiiliin. 2. Käännä esisäätötyökalua siten, että asento 5 on venttiilin rungossa olevan osoittimen* kohdalla. 3. Poista esisäätötyökalu. Venttiili on nyt esisäädetty. Eri venttiilikokojen kutakin esisäätöarvoa ja paine-häviötä vastaava virtaama selviää asianomaisesta käyrästöstä.
26 WARMIA-tekniikka 26 Lämmityspiirikohtainen säätö Lämmityspiirikohtaisella säädöllä saadaan eri huoneet keskenään lämpötasapainoon. Warmia-suunnitelman virtauspiirilaskelmasta löytyy sarake (l / h), josta näkyy kuhunkin lämmityspiiriin laskettu vesivirta. Lopputuloksen saavuttamiseksi on jakotukin eri piirit keskenään tasapainotettava. Laskelman seuraava sarake, esisäätö (ES), ilmoittaa kullekin piirille sen säätöarvon. Ylemmässä jakotukissa oleva kunkin piirin säätöventtiili kierretään ensiksi kiinni 4 mm:n kuusiokoloavaimella. Tämän jälkeen sitä avataan säätöarvon osoittama kierrosmäärä. Esim. 0.5 tarkoittaa puoli kierrosta ja 1.25 yksi ja yksi neljäsosa kierrosta. Säätötöiden tuloksena kunkin jakotukin kussakin piirissä on suunnitelman mukainen vesivirtamäärä. Tasapainotussäätö kokonaisuudessaan on suoritettu. Jakotukkipiirin virtaaman mittaus Linjasäätöventtiili on varustettu mittausyhteillä. Niiden avulla on mahdollista tarkastaa jakotukkipiirin kokonaisvirtaama (l/h) selvittämällä painehäviö (kpa) venttiilissä. Tämä tehdään käytännössä seuraavasti: avataan mittausyhteiden suojatulpat. Sieltä voi tippua vettä (kuvat 1 ja 2). paine-eromittari liitetään venttiiliin mittarin mukana olevilla neulatyyppisillä yhteillä (kuvat 3 ja 4). luetaan mittarista venttiilissä tapahtuva painehäviö (kpa) (kuva4). muutetaan se taulukon (kuva 6, seur.sivu) avulla virtaamaksi. irrotetaan mittari venttiilistä sekä suljetaan mittausyhteiden suojahatut huolellisesti (kuvat 5 ja 6). Kun p ja haluttu virtaama on tiedossa, voidaan Kv-arvo laskea alla olevilla kaavoilla.
27 27 WARMIA-tekniikka Muuntotaulukon (kuva 6) käyttö 1. Kuvan esimerkkitapauksessa on ollut linjasäätöventtiili DN 20, jolloin alapalkista valitaan 20 ja edetään venttiilin perusasetuksen esisäätöarvoon (ES), joka nyt on ollut 1,6. 2. Tästä mennään vaakasuoraan vasemmalle, kv-sarakkeelle ja nähdään, että tällä esisäädöllä venttiilin kv-arvo on noin 1,8. 3. Tästä jatketaan niin, että viiva leikkaa painehäviösarakkeen siltä korkeudelta, mitä mittauksessa saatiin tulokseksi. Nyt esimerkissä se on ollut 20 kpa. 4. Viiva leikkaa virtaamasarakkeen (l/h) kohdalta noin 800 l/h.
28 WARMIA-tekniikka 28 Linjasäätöventtiilien esisäätöarvojen muunnostaulukko MSV-I DN20 asetusarvo 0,2 0,4 0,5 0,6 0,8 1 1,2 1,4 1,5 1,6 1,8 2 2,2 2,4 2,5 2,6 2,8 3 3,2 Kvs 0,3 0,6 0,7 0,8 1,1 1,3 1,5 1,6 1,7 1,8 1,9 2 2,1 2,2 2,3 2,4 2,5 2,5 2,5 Kvs 0,4 0,5 0,7 0,8 1 1,3 1,7 1,9 2,1 2,2 2,4 2,5 asetusarvo ,3 7,5 7,8 8 8,3 TBV-C DN20 MSV-I DN25 asetusarvo 0,2 0,4 0,5 0,6 0,8 1 1,2 1,4 1,5 1,6 1,8 2 2,2 2,4 2,5 2,6 2,8 3 3,2 Kvs 0,4 0,9 1,1 1,3 1,6 1,9 2,2 2,6 2,7 2,8 3,1 3,3 3,4 3,6 3,6 3,7 3,8 3,9 4 Kvs 0,4 0,5 0,7 0,8 1 1,3 1,5 1,7 2,1 2,4 2,7 3 3,2 3,4 3,5 3,7 4 4,2 asetusarvo ,5 7 7,5 8 8,5 9 9, ,3 7,5 7,8 TBV-C TBV-C DN20 DN25 MSV-I DN32 asetusarvo 0,2 0,4 0,5 0,6 0,8 1 1,2 1,4 1,5 1,6 1,8 2 2,2 2,4 2,5 2,6 2,8 3 3,2 Kvs 0,7 1,4 1,7 2 2,6 3,1 3,6 4,1 4,3 4,5 4,9 5,2 5,4 5,6 5,7 5,8 5,9 6,1 6,3 Kvs 0,8 1 1,3 1,7 2,1 2,7 3,5 4,4 4,7 5,1 5,4 5,6 6 6,4 6,8 7,2 asetusarvo ,3 8,5 8,8 9 9,3 9,5 9,8 10 TBV-C DN25 Tarkastustoimenpiteet Lattialämmitysjärjestelmä ei vaadi mitään erityisiä huoltotoimenpiteitä. Tarkastusluonteinen silmäys mittareihin on pääsääntöisesti riittävä. Kesän koittaessa voi sulkea virtauksen muista paitsi kosteiden tilojen (pesuhuone / sauna) jakotukeista. Kiertovesipumpun tehon voi laskea 1 tai 2 pykälää pienemmäksi. Syksyllä taas lämmityskauden alettua on syytä tarkistaa painemittarista järjestelmän esipaine: 1-tasorakennuksissa 0.4 bar = 40 kpa bar = 60 kpa bar = 80 kpa
29 29 WARMIA-tekniikka Syksyllä avataan taas ne jakotukit ja piirit, jotka on keväällä suljettu. Samoin on muistettava avata piirit, joissa on olemassa jäätymismahdollisuus, esim. autotalli. Jos kiertovesipumppu on säädettävissä, valitaan seuraava tehokkaampi pyörimisnopeus. Talvella sen pitää olla suurimmalla teholla. Tarkistetaan, että lämmönsäätöautomatiikan arvot ovat kohdallaan ja menoveden lämpötila seuraa ulkoilman lämpötilan vaihtelua. Mahdolliset toimintahäiriöt Mikäli ongelmia lämmityksen suhteen ilmenee, ottakaa yhteys järjestelmän toimittaneeseen Warmia-edustajaan. Puhelinkeskustelu edustajan kanssa selvittää todennäköisesti häiriön aiheuttajan. Yleisimmin häiriön aiheuttaja on joku muu kuin Warmia-toimitukseen liittyvä osa. Edustajamme hallitsevat kuitenkin melko hyvin järjestelmäkokonaisuuden toiminnan ja osaavat auttaa Teitä häiriön paikallistamisessa. Lattialämmitysjärjestelmä itsessään on yksinkertainen ja toimintavarma systeemi. Liian kylmää: Verkoston esipaine on liian alhainen tai sinne on päässyt jopa ilmaa. Jossakin on vuoto. Yleisin syy lienee automaattisen ilmanpoistimen virheellinen toiminta. Kiertovesipumppu on jäänyt liian pienelle teholle, jolloin ainakaan pisimmät piirit eivät saa suunniteltua vesivirtaa. Menoveden lämpötila on liian alhainen. Säätöautomatiikka ei toimi halutulla tavalla. Huonetermostaatin sähköinen kytkentä on virheellinen. Liian kuumaa: Menoveden lämpötila on liian korkea, tarkista säätöautomatiikan asetukset.
30 WARMIA-tekniikka 30 Termostaatin ja toimilaitteen kytkentä: Kytkentä tulee suorittaa poikkeuksetta jännitteettömässä tilassa. Termostaatti on IP30 luokiteltu joten sitä EI SAA asentaa kosteisiin tiloihin. Toimilaite on IP54 joten se kestää pölyä ja roiskevettä. Termostaatin kytkentäriman selitykset: HUOM! POHJALEVYN TAKAPUOLI! 6 = TYHJÄ 5 = HARMAA TAI VALKOINEN (toimilaitteelle) 4 = N (NOLLA) SININEN 3 = L (VIRTA) RUSKEA TAI MUSTA 2 = TYHJÄ 1 = TYHJÄ Termostaattiosan kytkennässä alustaansa on käytettävä varovaisuutta, etteivät termostaatissa olevat piikit väänny tai taitu. Termostaatti on lukittava asentoon CLOSE ennen toimintaa.